ΓΡΑΠΤΗ ΕΡΩΤΗΣΗ P-0745/02

υποβολή: Olle Schmidt (ELDR) προς την Επιτροπή

(6 Μαρτίου 2002)

Θέμα: Αθέμιτη δημόσια οικονομική ενίσχυση

Από την απάντηση της Επιτροπής στηνπ' αριθ Η — 0040/02(1) ερώτηση τουπογράφοντος σχετικά με την χορήγηση ενίσχυσης στην επιχείρηση παραγωγής ελαστικών αυτοκινήτου Continental, προκύπτει ότι η Επιτροπή ζήτησε περαιτέρω πληροφορίες από τις πορτογαλικές αρχές. Η Επιτροπήπογραμμίζει εν τούτοις, ότι κάθε δημόσια ενίσχυση, είτε προέρχεται από το ίδιο κράτος είτε από την Ε.Ε., πρέπει απαραιτήτως να είναι σύμφωνη προς τις διατάξεις της Ε.Ε. σχετικά με τις κρατικές ενισχύσεις.

Στα σουηδικά μέσα μαζικής ενημέρωσης αναφέρθηκαν πρόσφατα ειδήσεις σύμφωνα με τις οποίες η εν λόγω επιχείρηση, εκτός από μέσα προερχόμενα από τα διαρθρωτικά ταμεία της Ε.Ε., έλαβε επίσης κρατική ενίσχυση, ενδεχομένωςπό τη μορφή κάποιας ειδικής για τις επιχειρήσεις φορολογικής έκπτωσης.

Θεωρεί άραγε η Επιτροπή ότι παρόμοια κρατική ενίσχυση συμβιβάζεται πράγματι με τους κανόνες της Ε.Ε. για τον ανταγωνισμό· Εάν όχι, είναι διατεθειμένη η Επιτροπή να απαιτήσει τότε από την εν λόγω επιχείρηση την επιστροφή των καταβληθέντων ποσών·

(1) Γραπτή απάντηση της 5.2.2002.

Απάντηση του κυρίου Monti εξ ονόματος της Επιτροπής

(2 Μαΐου 2002)

Μετά από αίτηση πουπέβαλε στις πορτογαλικές αρχές, όπως ανέφερε στην απάντησή της στην ερώτηση H-0040/02 του αξιότιμου μέλους, η Επιτροπή έλαβε τις ακόλουθες πληροφορίες όσον αφορά τη χρηματοδότηση που χορηγήθηκε στην επιχείρηση Continental Mabor.

Το ποσό των ενισχύσεων που χορηγήθηκαν στο πλαίσιο των διαρθρωτικών ταμείων ανέρχεται σε:

- 7 891 344 ευρώ για την περίοδο προγραμματισμού 1989-1993·

- 14 515 707 ευρώ για την περίοδο προγραμματισμού 1994-1999.

Οι εν λόγω ενισχύσεις καταβλήθηκαν στο πλαίσιο των προγραμμάτων για τον εκσυγχρονισμό της πορτογαλικής βιομηχανίας (PEDIP) I και II σχετικά με τις προαναφερθείσες περιόδους. Το Ευρωπαϊκό Ταμείο Περιφερειακής Ανάπτυξης (ΕΤΠΑ) συμμετείχε με ποσό ύψους 21 224 134 ευρώ και το Ευρωπαϊκό Κοινωνικό Ταμείο (ΕΚΤ) με ποσό ύψους 1 182 917 ευρώ.

Όσον αφορά το κοινοτικό πλαίσιο στήριξης για την περίοδο προγραμματισμού 2000-2006, η Επιτροπή θα εξετάσει τις ενδεχόμενες αιτήσεις των πορτογαλικών αρχών κατ' εφαρμογή των διατάξεων που περιλαμβάνονται στον κανονισμό ΕΚ αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία(1). Από την άποψη αυτή, στις 5 Φεβρουαρίου 2002, η Επιτροπήπενθύμισε στις πορτογαλικές αρχές τις πληροφορίες που πρέπει να κοινοποιήσει στην Επιτροπή για τα σχέδια των οποίων το συνολικό επιλέξιμο κόστοςπερβαίνει τα 50 εκατ. ευρώ, κατ' εφαρμογή του άρθρου 26 του εν λόγω κανονισμού.

Επιπλέον, η Επιτροπή έλαβεπόψη της πρόσφατες αναφορές στα ευρωπαϊκά μέσα μαζικής ενημέρωσης όσον αφορά πιθανά μέτρα κρατικής ενίσχυσης που χορηγήθηκαν με τη μορφή φορολογικών εκπτώσεων από την πορτογαλική κυβέρνηση στην επιχείρηση παραγωγής ελαστικών αυτοκινήτων Mabor-Continental.

Παρακεινούμενες από τις διαθέσιμες πληροφορίες, οιπηρεσίες της Επιτροπής ζήτησαν από την πορτογαλική κυβέρνηση να χορηγήσει όλες τις πληροφορίες που απαιτούνται για να εξετασθούν τα εικαζόμενα μέτρα ενίσχυσης σύμφωνα με τους κανόνες της συνθήκης ΕΚ σχετικά με τις κρατικές ενισχύσεις. Οι πληροφορίες αυτές θα επιτρέψουν στην Επιτροπή να προσδιορίσει εάν ανάλογα μέτραφίστανται και, εάν ναι, κατά πόσον η πορτογαλική κυβέρνηση ήτανποχρεωμένη να κοινοποιήσει εκ των προτέρων στην Επιτροπή τη λήψη κάθε μέτρου κρατικής ενίσχυσης, συμπεριλαμβανομένων των φορολογικών,πέρ της εν λόγω εταιρείας, ή εάν τα μέτρα αυτά καλύπτονται από καθεστώς ενίσχυσης εγκεκριμένου από την Επιτροπή, βάσει του οποίου δεν απαιτείται επιμέρους κοινοποίηση.

Εάν διαπιστωθεί ότι μια τέτοιαποχρέωση κοινοποίησης δεν έχει τηρηθεί στην περίπτωση της Mabor-Continental, τα μέτρα πρέπει να εκτιμηθούν βάσει των άρθρων 87 και 88 της συνθήκης ΕΚ προκειμένου να καθοριστεί η συμβατότητά τους με την κοινή αγορά. Εάν διαπιστωθεί ότι τα εξεταζόμενα μέτρα αποτελούν παράνομη και ασυμβίβαστη ενίσχυση, η Επιτροπή πρέπει να ζητήσει την επιστροφή των ποσών ενίσχυσης, συμπεριλαμβανομένου τόκου, που καταβλήθηκαν ήδη στην εν λόγω εταιρεία. Η Επιτροπή θα εξετάσει εάν τα μέτρα θα πρέπει να είχαν κοινοποιηθεί σύμφωνα με τους κανόνες κρατικών ενισχύσεων βάσει της απάντησης των πορτογαλικών αρχών.

(1) ΕΕ L 161 της 26.6.1999.